Legal Document

Category: 1

Text:
33. ΝΟΜΟΣ υπ’ αριθ. 176 της 19/26 Σεπτ. 1975(ΦΕΚ Α΄ 204) Περί κυρώσεως: α)της υπ’ αριθ. 512/31.7.1973 αποφάσεως της τ. Επιτροπής Οικονομικών Υποθέσεων και β)της υπ’ αριθ. 31/12.2.1975 Πράξεως του Υπουργικού Συμβουλίου. Άρθρ.1.-(Κυρούται και έχει ισχύν νόμου, αφ’ ης εξεδόθη η υπ’ αριθ. 512/31.7.1973 απόφασις της τ. Επιτροπής Οικονομικών Υποθέσεων αφορώσα την αναζύμωσιν μέχρι 2.000 τόννων γλυκέων οίνων παλαιών εσοδειών κλπ. δια την παραγωγήν ξηρών οίνων εξακτέων εις την αλλοδαπήν εντός έτους από της παρασκευής των). Άρθρ.2.-Η δια της κυρουμένης ως άνω αποφάσεως της Επιτροπής Οικονομικών Υποθέσεων τασσομένη προθεσμία εξαγωγής, των εκ της αναζυμώσεως παραχθέντων οίνων, εις την αλλοδαπήν παρατείνεται μέχρι 30 Ιουν. 1976. Άρθρ.3.-(Κυρούται και έχει ισχύν νόμου αφ’ ης εξεδόθη, η υπ’ αριθ. 31/12.2.1975 Πράξις του Υπουργικού Συμβουλίου αφορώσα την αναζύμωσιν 40.000 εκατολίτρων αμπελιτού γλυκέων οίνων δια παραγωγήν ξηρών οίνων προοριζομένων προς απόσταξιν δια παραγωγήν οινοπνεύματος). Άρθρ.4.-Η δια της υπ’ αριθ. 31/12.2.1975 Π.Υ.Σ. τασσομένη προθεσμία παραδόσεως των ως άνω γλυκέων οίνων εις τα οινοπνευματοποιεία Β΄ κατηγορίας παρατείνεται μέχρι της 31.12.1975. Άρθρ.5.- Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Βλ. και Πρ. Υπουργ. Συμβουλίου αριθ. 181 της 3/7 Ιουν. 1975 (ΦΕΚ Α΄ 107) περί παρασκευής οινοπνεύματος προς παρασκευήν γλυκέων οίνων και οινοπνευματωδών ποτών εξακτέων εις την αλλοδαπήν (τόμ. 28 σελ. 258,23). 16.Θ.γ.32-33 Προστασία Οίνου